Štvordobý motor

thumb|right|Animácia pracovného cyklu štvordobého spaľovacieho motora. Čísla zodpovedajú číslam v texte.
**Štvordobý motor** (iné názvy: **štvordobý spaľovací motor, štvordobový spaľovací motor, štvordobový motor, štvortaktný motor, štvortaktný spaľovací motor**, ľudovo: **štvortakt**) je motor pracujúci so štvordobým pracovným obehom, t.j. na štyri doby (takty). Podľa spôsobu zapálenia zmesi sa pracovné cykly mierne odlišujú pre zážihový a vznetový motor. Rozdiely sú v popise cyklov vyznačené tučne. Obrázok vpravo zobrazuje cyklus zážihového motora.

## Pracovný cyklus zážihového štvordobého motora
* 1. **[[nasávanie]]** - pri pohybe piesta nadol sa plní valec cez nasávací kanál popri otvorenom ventile (alebo viac ventilov) **[[zmes]]ou [[vzduch]]u a [[palivo|paliva]] ** (Pre motory s priamym vstrekom paliva - GDI (Gasoline Direct Injection) sa nasáva čistý vzduch) 
* 2. **[[kompresia (fyzika)|kompresia]]** (stláčanie) - piest pri pohybe nahor stláča pracovnú náplň. (Pri GDI sa v tomto zdvihu vstrekne palivo)
:Tesne pred koncom zdvihu **preskočí iskra a zapáli pracovnú náplň**
* 3. **[[spaľovanie]]** a **[[expanzia (motor)|expanzia]]** - stlačená zmes paliva a vzduchu horením expanduje a tlačí piest nadol
* 4. **[[výfuk]]** - spaliny sú vytláčané piestom z valca do výfukového potrubia cez výfukový kanál (ventily)

Existuje viac druhov štvordobých spaľovacích motorov. Okrem klasického štvordobého motora s tzv. Ottovým cyklom aj motory s Atkinsovým cyklom, Millerovým cyklom, atď.

## Pracovný cyklus vznetového štvordobého motora
* 1. **nasávanie** - pri pohybe piesta nadol sa plní valec cez nasávací ventil **vzduchom**
* 2. **kompresia** (stláčanie) - piest pri pohybe nahor stláča vzduch
:Tesne pred koncom zdvihu sa **vstrekne palivo**, ktoré sa v horúcom stlačenom vzduchu vznieti
* 3. **spaľovanie** a **expanzia** - stlačená zmes paliva a vzduchu horením expanduje a tlačí piest nadol
* 4. **výfuk** - spaliny sú vytláčané piestom z valca do výfukového potrubia cez výfukový ventil

## Priebeh skutočného cyklu
Pre jednoduchšie pochopenie pracovného cyklu, v rôznych obrázkoch a animovaných schémach sa často používa zjednodušený predpoklad, že každá doba trvá polovicu otáčky kľukového hriadeľa t. j. presne jeden zdvih a začína a končí sa v úvrati piesta. V skutočnosti tomu tak nie je.
Začiatok a koniec jednotlivých častí pracovného cyklu riadi: 
* otváranie a zatváranie kanálov rozvodu. Pre označenie týchto okamihov sa využíva poloha kľukového hriadeľa v stupňoch pred, alebo za príslušnou úvraťou.
* okamih zážihu, alebo vstreku paliva, ktoré sa tiež udávajú v stupňoch pred hornou úvraťou a nazývajú sa uhol predstihu zapaľovania a uhol predvstreku. 
* dynamické podmienky prúdenia, ktoré sú závislé od režimu práce motora.

*Nasávanie*, resp. plnenie (pri preplňovaných motoroch) trvá viac ako jeden zdvih (180°), pretože sací kanál sa otvára skôr ako piest dosiahne hornú úvrať a zatvára neskôr, ako dosiahne dolnú úvrať. Uhol otvorenia sacieho (plniaceho) kanálu môže prevýšiť 200°a dosiahnuť až 300° otočenia kľukového hriadeľa.

*Kompresia* trvá od okamihu uzatvorenia sacích kanálov po okamih zážihu, alebo vstreku. Jej trvanie je kratšie ako zdvih a dosahuje len 120 až 150°. V skutočnosti môže vplyvom dynamických javov prúdiacej náplne vo väčšine režimov nastať prekrytie týchto častí pracovného cyklu, pretože v okamihu, keď piest smeruje k hornej úvrati a sací ventil je ešte otvorený, je pred ventilom vyšší tlak ako vo valci, a zároveň s dopĺňaním objemu valca prebieha aj stláčanie jeho náplne. Za nevhodných podmienok keď je tlak pred ventilom nižší samozrejme môže dôjsť k opačnému javu, že náplň ktorá už bola vo valci sa vytlačí späť do nasávacieho potrubia.

*Spaľovanie* sa neprejaví hneď po zapálení zmesi, alebo vstreknutí paliva, pretože chemické reakcie potrebujú istý čas na svoj rozvoj. Pri vznetových motoroch je tento čas tzv. prieťah vznietenia výrazne dlhší - 15° až 25°. Spaľovanie trvá určitý čas a v závislosti od režimu motora môže dohorievanie prebiehať aj hlboko počas expanzného zdvihu. 

*Expanzia* a spaľovanie sú navzájom prepojené. Pre oddelenie častí cyklu na účely výpočtu a modelovania sa za začiatok expanzie považuje okamih, keď sa vo valci dosiahne maximálny tlak. *Expanzia* končí otvorením výfukového kanálu, ktorý sa otvára ešte pred dosiahnutím dolnej úvrate. 

*Výfuk* môže začínať v extrémnych prípadoch až 60° pred dolnou úvraťou a končiť až 80° po hornej úvrati takže trvá viac ako jeden zdvih. Môže trvať 190° až 320°. Ešte kým je výfukový ventil otvorený, otvára sa súčasne sací ventil a vytvára sa interval prekrytia ventilov, ktorý môže trvať až 120°. 
 
## Využitie
Benzínový (podľa typu použitého paliva) štvordobý spaľovací motor je najpoužívanejším pohonným agregátom v súčasných osobných automobiloch.

Naftový štvordobý spaľovací motor je najpoužívanejším pohonným agregátom v súčasných nákladných automobiloch. V poslednom období menšie prepĺňané naftové motory úspešne zvyšujú svoj podiel aj v segmente osobných automobilov. 

## Pozri aj
* dvojdobý motor

Kategória:Piestové spaľovacie motory